钦定古今图书集成/明伦汇编/氏族典/第536卷 > 《泸溪县志》 > 石垣
## 钦定古今图书集成/明伦汇编/氏族典/第536卷 > 《泸溪县志》 > 石垣

按《晋书石垣传》：“垣字洪孙，自云北海剧人。居无定所，
不娶妻妾，不营产业，食不求美，衣必麤弊。或有遗其
衣服，受而施人。人有丧葬，辄杖策吊之。路无远近，时
有寒暑，必在其中，或同日共时，咸皆见焉。又能暗中
取物，如昼无差。姚苌之乱，莫知所终。”